Diari Oficial de la Generalitat Valenciana


Sumari del DOGV 4804, del 23-07-2004 (2004/7242)

Informació pública de les bases que han de regir el curso selectiu d'accés al grup C, sector administració general, pel torn de promoció interna, mitjançant conversió directa de places.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4804

Data del DOGV
:   23-07-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/7242


Data del document
:   06-07-2004

Organisme emissor
:   Ajuntament de L'Alfàs del Pi

Tipus de document
:   Convocatòria

Descriptors 

:   * Alfàs del Pi, l'
    * professió administrativa
    * concurs administratiu
    * administració local

Informació pública de les bases que han de regir el curso selectiu d'accés al grup C, sector administració general, pel torn de promoció interna, mitjançant conversió directa de places. [2004/S7242]
  
Aprovades per acords de la Junta de Govern Local adoptats en sessions celebrades els dies 5 d'abril i 28 de juny del 2004 les bases i la convocatòria, respectivament, per mitjà del sistema de curs selectiu, pel torn de promoció interna per conversió directa de places, per a cobrir 12 llocs de treball del grup C, escala d'administració general.
  
Bases que han de regir el curs selectiu d'accés al grup C, sector administració general, pel torn de promoció interna, per mitjà de conversió directa de places.
  
1. Objecte de la convocatòria
  
1.1 La convocatòria té per objecte la selecció de personal, per mitjà del sistema de curs selectiu, torn de promoció interna per conversió directa de places, per a cobrir 12 llocs de treball del grup C, sector administració GENERAL.
  
2. Condicions generals dels aspirants
  
Els aspirants hauran de reunir, a més de les condicions previstes en l'article 12 de la Llei de la Funció Pública Valenciana, els requisits següents:
  
2.1 Ser funcionari de carrera de l'Ajuntament de l'Alfàs del Pi del grup D, sector administració general, amb una antiguitat del menys 2 anys en el dit grup i sector.
  
2.2 Estar en possessió del títol de batxiller, Formació Professional de segon grau o equivalent, o tindre aprovada la prova d'accés a la universitat per a majors de 25 anys.
  
2.3 Les condicions per a ser admés al procés selectiu hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.
  
3. Sol·licituds
  
Els que desitgen prendre part en este curs selectiu hauran de complimentar la sol·licitud que podran arreplegar en el Registre General de l'Ajuntament i en el Servici de Recursos Humans.
  
4. Presentació de sol·licituds
  
4.1 Els aspirants queden vinculats a les dades que hagen fet constar en les seues sol·licituds, podent únicament demandar la seua modificació per mitjà d'escrit motivat, dins del termini establit en la base 4.3 per a la presentació de sol·licituds.
  
4.2 Les sol·licituds seran dirigides a l'Alcaldia Presidència.
  
4.3 El termini per a la presentació de les sol·licituds serà de vint dies naturals a comptar a partir del dia següent al de la publicació de la convocatòria en el Boletín Oficial del Estado.
  
Les sol·licituds es presentaran pels interessats en el Registre General de Documents de l'Ajuntament de l'Alfàs del Pi.
  
També es podran presentar les sol·licituds en la forma prevista en l'article 38 de la Llei de Règim Jurídic de les Administracions Publiques i del Procediment Administratiu Comú.
  
5. Admissió dels aspirants
  
5.1 Acabat el termini de presentació de sol·licituds, prèvia verificació dels requisits de la convocatòria, l'alcalde president dictarà resolució, que es publicarà en el Butlletí Oficial de la Província d'Alacant i que contindrà la relació provisional d'aspirants admesos i exclosos.
  
5.2 Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies hàbils comptats a partir del següent al de la publicació de la resolució per la qual s'aprove la relació provisional d'aspirants admesos i exclosos, d'acord amb el que establix l'article 71 de la Llei de Règim Jurídic de les Administracions Publiques i del Procediment Administratiu Comú.
  
En tot cas, a fi d'evitar errors i, en el supòsit de produir-se, possibilitar la seua esmena en temps i forma, els aspirants comprovaran fefaentment no sols que no figuren arreplegats en la relació provisional d'exclosos sinó, a més, que els seus noms i dades consten correctament en les pertinent relació d'admesos.
  
5.3 Transcorregut el termini anterior, vistes les al·legacions i esmenats els defectes, si corresponguera, es dictarà resolució elevant a definitiva la llista d'admesos i exclosos, que es publicarà en el Butlletí Oficial de la Província d'Alacant.
  
6. Desenrotllament del curs selectiu
  
6.1 Els aspirants admesos seran convocats a la realització del curs selectiu, per mitjà de Resolució de l'Alcaldia Presidència, on es determinarà el calendari, règim horari i lloc o llocs de celebració del curs, que serà impartit per la Fundació d'Estudis per a l'administració pública.
  
La duració del curs selectiu serà de 60 hores i versarà sobre les matèries arreplegades en el temari que obra com annex a estes bases.
  
6.2 Decauran en el seu dret els que no participen de fet en el curs, o en alguna de les proves del procés d'avaluació continuada o de les proves finals, o ben no assistisquen a un mínim del 90% de les hores lectives. Tot això excepte causa justificada, al·legada i acreditada davant del Tribunal de selecció de la present convocatòria.
  
6.3 Avaluació del curs selectiu.
  
L'avaluació continuada es realitzarà durant el desenrotllament del curs pel professorat d'este, que qualificarà cada aspirant entre 0 i 10 punts. El professorat entregarà les qualificacions al Servici de Recursos Humans, que les posarà a disposició del Tribunal.
  
6.4 Prova final del curs selectiu.
  
Finalitzat el curs selectiu es realitzarà una prova final davant del tribunal de Selecció sobre el contingut del temari de les matèries impartides en este.
  
La presentació a la prova final del curs selectiu és requisit indispensable per a la superació del procés selectiu.
  
La prova final es qualificarà de 0 a 10 punts.
  
6.5 Qualificació final del curs selectiu.
  
La puntuació final del curs selectiu s'obtindrà sumand la mitja de les puntuacions obtingudes en cada una de les parts que componen el temari en les avaluacions continuades i la puntuació obtinguda en la prova final, sent necessari obtindre una puntuació mínima de 10 punts per a superar el curs selectiu.
  
A continuació es configurarà una llista ordenada per puntuació de major a menor, que contindrà els opositors que han superat el curs selectiu i que constituirà la llista definitiva d'aprovats.
  
7. Publicitat de les llistes
  
7.1 Finalitzat el curs selectiu, el Tribunal de selecció publicarà, en el lloc de realització del curs i en el tauler d'anuncis del Servici de Recursos Humans i pàgina web Municipal: http://www.lalfas.com la relació definitiva d'aspirants aprovats per orde de puntuació, que fa referència la base 6.5 de la convocatòria.
  
En cap cas el tribunal podrà declarar que han superat el curs selectiu un nombre superior al de llocs de treball convocats
  
8. Presentació de documents
  
8.1 El tribunal de selecció elevarà a l'alcalde president la relació definitiva d'aspirants aprovats per orde de puntuació.
  
8.2 Superat el procés selectiu, els aspirants proposats, en el termini de vint dies naturals, hauran de presentar davant del Servici de Recursos Humans fotocòpia compulsada del títol acadèmic exigible d'acord amb la base 2.2.
  
8.3 La falta de presentació de la documentació, dins del termini indicat, excepte els casos de força major, la presentació de documents de què es desprenga el no compliment de les condicions generals de la convocatòria o els supòsits de falsedat en la declaració, donarà lloc a la invalidesa de les actuacions de l'aspirant i, amb respecte d'este, la nul·litat subsegüent dels actes del tribunal, sense perjuí de les responsabilitats en què haja pogut incórrer.
  
9. Nomenament de funcionaris
  
9.1 Superat el procés selectiu, prèvia presentació de la documentació exigida, es procedirà al nomenament com a funcionaris de carrera del grup C, sector Administració general, dels aspirants aprovats segons la resolució definitiva.
  
9.2 Els aspirants aprovats que siguen titulars amb destí definitiu d'un lloc de treball seran anomenats en els mateixos llocs de què siguen titulars.
  
Si el lloc estiguera adscrit al grup C de titulació o indistintament als grups C i D, continuarà amb la seua denominació, funcions, nivell de complement de destí i complement especifique actuals.
  
9..Els que accedisquen al grup C d'administració general per mitjà del sistema que s'establix en la present convocatòria tindran els mateixos drets que la resta de funcionaris del grup quant a promoció interna i mobilitat.
  
10. Tribunals
  
10.1 El tribunal qualificador estarà integrat pels següents membres, tots ells amb veu i vot:
  
President: l'alcalde president de l'Ajuntament de l'Alfàs del Pi o regidor en qui delegue.
  
Vocals:
  
- La regidora delegada de Recursos Humans.
  
- Un representant designat per la Direcció General de la Generalitat Valenciana competent en matèria d'administració local.
  
- Dos representants dels treballadors designats per la Junta de Personal de l'Ajuntament de l'Alfàs del Pi.
  
- El tècnic d'administració general responsable del Servici de Recursos Humans.
  
- Secretari: el de la corporació o funcionari en qui delegue, que actuarà a més com a vocal.
  
10.2 La composició del tribunal inclourà la dels respectius suplents.
  
10.3 El tribunal, per a la realització de les proves podrà designar els col·laboradors, ajudants i assessors especialistes que estime oportuns.
  
10.4 Els membres del tribunal, així com els assessors, hauran d'abstindre's i podran ser recusats pels interessats quan concórreguen en ells circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, hauran d'abstindre's aquells que hagueren realitzat tasques de preparació d'aspirants en els cinc anys anteriors a la publicació d'esta convocatòria.
  
10.5 Els vocals del tribunal posseiran igual o superior titulació acadèmica que l'exigida per al lloc de treball oferit.
  
10.6 El tribunal no podrà constituir-se ni actuar sense l'assistència de la meitat més un dels seus membres, titulars o suplents.
  
10.7 a efectes de comunicacions i de qualssevol altra incidència el tribunal tindrà la seua seu a l'Ajuntament de l'Alfàs del Pi, situat en el carrer Federico García Lorca, úm.º 13 de l'Alfàs del Pi.
  
10.8 El tribunal als efectes d'indemnitzacions es regirà pel que disposa el Real Decret 462/2002, de 24 de maig, sobre indemnitzacions per raó del servici.
  
10.9. El funcionament del Tribunal s'adaptarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
11. Recursos
  
11.1 La present convocatòria, les seues bases i tots els actes administratius que siguen dictats en el seu desenrotllament, excepte les actuacions del tribunal, podran ser impugnats per les persones interessades per mitjà de la interposició del recurs contenciós administratiu en el termini de dos mesos comptats des de l'endemà al de la seua publicació, davant del Jutjat d'allò Contenciós Administratiu d'Alacant. No obstant això podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà al de la seua publicació, o qualsevol altre recurs que estime procedent per a la defensa dels seus interessos.
  
11.2 Contra els actes del Tribunal podrà interposar-se recurs d'alçada davant de l'alcalde president en el termini d'un mes, a partir del dia següent al de la publicació del corresponent acord del tribunal.
  
Annex
  
Part general.
  
 Tema 1. La Constitució Espanyola de 1978: Significat, estructura i contingut. Principis generals.
  
Tema 2. Els drets i els deures fonamentals dels ciutadans.
  
Tema 3. Organització territorial de l'estat. Les comunitats autònomes i els seus estatuts.
  
Tema 4 . L'Estatut d'Autonomia de la Comunitat Valenciana. Bandera i organització territorial.
  
Tema 5 . Organització i funcionament de l'Ajuntament de l'Alfàs del Pi.
  
Tema 6 . La funció pública local i la seua organització.
  
Tema 7 . L'Acte Administratiu: principis generals i fases del procediment administratiu general.
  
Tema 8. Les fonts del dret públic. La Llei: classes. Altres fonts del dret administratiu. La submissió de l'administració a la llei i al Dret.
  
Tema 9. Els actes jurídics de l'administració: públics i privats. L'acte administratiu: concepte i elements. La forma dels actes administratius. motivació, notificació i publicació. El silenci administratiu. Els actes tàcits.
  
Tema 10. Principis generals del procediment administratiu. normes reguladores. Dimensió temporal del procediment administratiu: dies i hores hàbils, còmput de terminis. Recepció i registre de documents. Referència especial a l'àmbit local.
  
Tema 11. Iniciació, ordenació i instrucció del procediment administratiu: la prova. Participació dels interessats. Terminació del procediment: la resolució. Terminació convencional. Altres tipus de terminació: desistiment, renúncia i caducitat.
  
Tema 12. Els recursos administratius: concepte, classes i principis generals de la seua regulació. Reclamació economicoadministrativa. Reclamacions prèvies a l'exercici d'accions civils i laborals.
  
Tema 13. La invalidesa dels actes administratius: actes nuls i actes anul·lables. Els actes administratius irregulars.
  
Tema 14. La revalidació, conservació i conversió dels actes administratius. La revisió d'ofici dels actes administratius. La revocació.
  
Tema 15. La responsabilitat de l'administració pública.
  
Tema 16. La funció pública local. Plantilles. Registres administratius de personal. L'oferta pública d'ocupació.
  
Tema 17. El personal al servici de les entitats locals: classes de personal, grup en què s'integren, formes de selecció.
  
Tema 18. Drets i deures dels funcionaris públics locals. Incompatibilitats. Règim disciplinari.
  
Tema 19. Adquisició i pèrdua de la condició de funcionari. Situacions administratives. Supòsits i efectes de cada una d'elles.
  
Tema 20. Recursos dels municipis. Enumeració.
  
Tema 21. Pressupost i Despesa Pública.
  
Part específica
  
Tema 22. El règim local espanyol en la Constitució i en les lleis.
  
Tema 23. Estructures supramunicipals. Les diputacions.
  
Tema 24. El municipi. El terme municipal. La població. L'empadronament.
  
Tema 25. Organització municipal. Les competències municipals i el seu exercici.
  
Tema 26. La contractació administrativa. Legislació vigent. Requisits per a contractar amb l'administració. Capacitat. Solvència i classificació.
  
Tema 27. Tipus de contractes. Procediments d'adjudicació. Formes d'adjudicació. Execució. Modificació. Extinció.
  
Tema 28. Concepte de document. Anàlisi documental: documents oficials. L'expedient administratiu: la seua formació. Documentació de suport administratiu.
  
Tema 29. Concepte d'arxiu. Funcions de l'arxiu. Classes d'arxiu. L'arxiu de gestió. Criteris d'ordenació de l'arxiu.
  
Tema 30. L'organització de l'arxiu. Formació de l'expedient. La vida de l'arxiu. El manual de l'arxiu.